  Виталий Пронин Одӥгез дэмланзы: Удмуртиын 11-тӥ сентябре куд-ӟытӥсь юонъёсын вуз карыны лэзёно ӧвӧл.Кун Кенешысь Егитъёслэн парламентазы быръемъёс нюръясько таза улон понна. 21-тӥ сентябре соос люкаськылӥзы 4-тӥ сессиязы. Эскерем ужпумъёс пӧлын валтӥсьёсыз герӟаськемын вал юонэн но кальян кысконэн.Чузъясько Россилэн но Удмуртилэн гимнъёссы, Егитъёслэн парламентэнызы кивалтӥсь Сергей Колегов тодматэ сессилэн повесткаеныз, егитъёс ужзэс радъянъя ӵектонъёссэс верало - ваньмыз радъяське йӧн-йӧн. Егитъёс вераськыны но дӥсьто зэмос депутатъёс кадь, ӵектонъёссы-малпанъёссы но   лэчытэсь.Одӥгез дэмланзы: Удмуртиын 11-тӥ сентябре куд-ӟытӥсь юонъёсын вуз карыны лэзёно ӧвӧл.  25-тӥ мае, 1-тӥ июне, 1-тӥ сентябре музэн ик.- 11-тӥ сентябрь - сазь улон нунал, сое Россиын пусйыны кутскизы 1911-тӥ арысен, - шуиз Альберт Садыков, законлы проектэз дасясьёс пӧлысь одӥгез. - Бен, Совето Союз вакытэ вунылӥз, но 2005-тӥ арын выльысь улӟытэмын. Егит парламентарийёс огкылысь кариськизы: таза улонэн эшъяськоно!Егитъёслэн парламентысьтызы тазалыкез утёнъя но улон-вылон политикая комитетлэн кивалтӥсез Роман Никандров эшъёсызлы тодазы вайытӥз: 2014-тӥ арын 1-тӥ июльысен улонэ пыӵаны ӧдъяз тамак кысконлы пумит закон. Озьы кальянэ тамак тыремысь дугдӥзы. Но табере отчы тазалыклы кышкытлык кылдытӥсь мукет суретъёс ватсаны кутскизы. Озьы-а, тазьы-а, но кальян кыскон тамак пурккетон выллем ик луэ, пе. Соин сое трос калык шутэтскон интыосын кутонэз законэн алоно, сое тӥясьёслы тыриськонъёс тупатоно.Егит парламентарийёс огкылысь кариськизы: таза улонэн эшъяськоно! Юон но, тамак, озьы ик кальян кыскон но нокинэ ӟече ӧз вутты на. Ӵектонъёссэс соос дасяло Кун Кенешысь депутатъёслы.Элина Кумачёва Туспуктэмъёс: udmgossovet.ru Теги: Егитъёс тазалыкезутён  